Eha Ruven
Eha Ruven (21. aprill (vkj)/ 4. mai 1910 Tartu – 21. detsember 2002 Pärnu) oli eesti õpetaja. 1929. aastal lõpetas ta Tartu Linna Tütarlaste Gümnaasiumi. 1937. aastal lõpetas Tartu Ülikooli matemaatika-loodusteaduskonna cum laude. Ta oli korporatsiooni Amicitia liige. Töötas Pärnu 2. Keskkooli keemia ja loodusteaduse õpetajana. Aastatel 1955–1959 oli ta Eesti NSV Ülemnõukogu IV koosseisu saadik.